作者：洪适
词牌/韵律：十二时・忆少年

paragraphs: 庭有燎，叠鼓鸣鼍。
更问夜如何。
信星彪列，天象森罗。
虞旦閟宫毕，觞清庙，浆柘尊牺继猗那。
嘉颂可同科。
卮圣万肩摩。
饬躬三宿，泰畤缛仪多。
丘泽合，岳渎从曦娥。
神光烛、云车风马，芝作盖，玉为珂。
奉瑄成礼，燔柴竣事，休嘉砰，隐丹阙，湛恩波。
共愿乾坤隤祉，边鄙投戈。
覆盂连瀚海，洗甲挽天河。
欣欣喜色，长遇六龙过。
奏云和。
三春荐嘉禾。